  



PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, DE DISCIPLINĂ ŞI IMUNITĂŢI
	
	


                        Bucureşti, 27 septembrie 2016

                                                                        Pl-x 351/2016   

       AVIZ

      asupra

propunerii legislative privind înfiinţarea Institutului Naţional de Pregătire pentru Situaţii de urgenţă din România - INPSUR
În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind înfiinţarea Institutului Naţional de Pregătire pentru Situaţii de urgenţă din România - INPSUR, trimisă cu adresa nr. Pl-x 351 din 20 septembrie 2016, înregistrată cu  nr. 4c-11/978 din 21 septembrie 2016.
Senatul, în calitate de primă Cameră sesizată, a respins iniţiativa legislativă în şedinţa din ziua de 13 septembrie 2016.

Camera Deputaţilor este Cameră decizională, în conformitate cu prevederile art. 75 alin. (1) şi (3) din Constituţia României, republicată şi ale art. 92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare.
Propunerea legislativă are ca obiect de reglementare înfiinţarea Institutului Naţional de Pregătire pentru Situaţii de urgenţă din România – INPSUR, ca for naţional, metodologic, de pregătire şi consacrare ştiinţifică, care reuneşte personalităţi reprezentative ale ştiinţelor implicate în pregătirea pentru situaţii de urgenţă din România. Acesta este conceput ca o instituţie de interes public, cu personalitate juridică de drept public, autonomă şi se doreşte a fi continuatoarea în drepturi a serviciului Mobil de Urgenţă, reanimare şi Descarcerare – SMURD.
Potrivit prevederilor art. 61 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a dezbătut iniţiativa legislativă în şedinţa din ziua de 27 septembrie 2016.

Membrii comisiei au examinat iniţiativa legislativă supusă avizării, expunerea de motive, punctul de vedere al Guvernului, transmis prin adresa cu nr.745 din 14 aprilie 2016, conform căruia Guvernul nu susţine adoptarea iniţiativei legislative şi avizul favorabil cu observaţii şi propuneri al Consiliului Legislativ, transmis prin adresa cu nr.141 din 19 februarie 2016.


În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a iniţiativei legislative. 
În raport de obiectul şi conţinutul reglementării, propunerea legislativă face parte din categoria legilor ordinare.
                           PREŞEDINTE,                          

             SECRETAR,

                      Bogdan Liviu CIUCĂ                                              VASILE VARGA
Consilier parlamentar,

